Sant Cugat del Vallès

**Sant Cugat del Vallès** é unha cidade e municipio catalán da provincia de Barcelona. Pertence á comarca do Vallès Occidental. Situado entre a Serra de Collserola e a Serra de Galliners, limita con Barcelona polo sueste.

Ten 81.745 habitantes segundo cifras oficiais do INE do ano 2010. É a terceira cidade máis poboada do Vallès Occidental logo das capitais Sabadell e Terrassa e a décima máis poboada da provincia de Barcelona.

## Historia 
[miniatura|esquerda|[Mosteiro de Sant Cugat.]]
Cara ao século IV, no lugar onde hoxe se atopa o mosteiro de Sant Cugat, xa se atopaba unha fortaleza romana, posteriormente coñecida como *Castrum Octavianum*, que protexía o cruzamento da Vía Augusta coa vía de Egara (Terrassa) a Barcino (Barcelona). A tradición cristiá sitúa neste lugar onde, no ano 313 foi martirizado *Cucuphas* (*Cugat*), vindo de África para predicar a fe cristiá en territorio romano. A construción do mosteiro no século IX contribuíu ao crecemento do pobo durante a idade media. A principios do século XX, a chegada dos Ferrocarrís de Cataluña en 1917 induciu que o pobo cambiase o seu carácter rural por un máis urbano e estival, coa creación de varios núcleos de casas de veraneo. Durante a República, entre 1936 e 1939 o nome oficial da poboación foi *Pins del Vallès*.

Trala transición, o municipio acolleu varias institucións importantes, como os estudos de Televisión Española en Cataluña, a sede do C.A.R. (Centro de Alto Rendemento), no que se adestran deportistas de elite, e a sede do Arquivo Nacional de Cataluña.

Actualmente Sant Cugat ten un dos PIB per cápita máis altos de España, así como un elevado índice de natalidade.

## Demografía 
Na primeira década do século XXI Sant Cugat creceu preto de 30.000 habitantes. No ano 2000 tiña 52.654 habitantes empadroados, mentres que en 2010 a súa poboación é de 81.745 habitantes, 11.600 deles estranxeiros.

A poboación española creceu, pero ao mesmo tempo a poboación de nacionalidade estranxeira tamén creceu notablemente. No 2000 representaba o 4,4% da súa poboación e en 2010 o 14,2%. Destes 11.600 estranxeiros o 46% é procedente de América Latina.

### Distritos 
miniatura|esquerda|Barrios de Sant Cugat del Vallès.
Sant Cugat del Vallès está formado por cinco barrios ou distritos: *Sant Cugat del Vallès*, *Mira-sol*, *Valldoreix*, *La Floresta* e *Les Planes*.

O barrio de les Planes está dividido en dous, unha parte pertencente a Sant Cugat e a outra a Barcelona.

Lista de poboación por distritos:

## Lugares de interese 
280px|miniatura|A Casa Lluch.
* Mosteiro de Sant Cugat. Románico. Século IX
* Ermida de Sant Medir. Románico. Século X
* Ermida de Sant Adjutori. Románico. Século X
* Torre negra. Románica. Século XII
* Ponte de Can Vernet. Gótico. Século XIV
* Casa Armet. Modernista. Ano 1898
* Casa Lluch. Modernista. Ano 1906
* Mercado de Pere San. Modernista. Ano 1911

## Galería de imaxes 

Ficheiro:Sant Cugat - Nevada 2010.JPG|A plaça Octavià nevada
Ficheiro:Celler de Sant Cugat.JPG|Celler cooperatiu
Ficheiro:Monestir de Sant Cugat 1.jpg|Mosteiro de Sant Cugat
Ficheiro:Ermita de Sant Adjutori Sant Cugat.jpg|Ermida de Sant Adjutori

## Véxase tamén 
### Ligazóns externas 
* Sitio web do concello 
* Información da Generalitat de Catalunya 
* Información do Institut d'Estadística de Catalunya